News Update: หุ้น Zoom พุ่งกว่า 8% หลังบริษัทประกาศปลดพนักงาน 1,300 ราย ด้านซีอีโอยอมหั่นเงินเดือนตัวเอง 98% พร้อมไม่รับโบนัส - FINNOMENA
หุ้น Zoom พุ่งกว่า 8% อยู่ที่ระดับ $83.37 หลังบริษัทประกาศปลดพนักงานจำนวน 1,300 ราย หรือประมาณ 15% ของจำนวนพนักงานทั้งหมด พร้อมปรับลดเงินเดือนของผู้บริหารบริษัท
8 ก.พ. 2566

หุ้น Zoom พุ่งกว่า 8% อยู่ที่ระดับ $83.37 หลังบริษัทประกาศปลดพนักงานจำนวน 1,300 ราย หรือประมาณ 15% ของจำนวนพนักงานทั้งหมด พร้อมปรับลดเงินเดือนของผู้บริหารบริษัท
เมื่อวานนี้ (7 ก.พ.) Zoom ประกาศปลดพนักงานกว่าพันคน พร้อมหั่นเงินเดือนลง 20% และปรับลดเงินเดือนของซีอีโอบริษัท ‘เอริค หยวน’ ลง 98% ในปีงบประมาณที่จะมาถึงนี้ และจะไม่รับเงินโบนัสในปีนี้
ซีอีโอของ Zoom ระบุว่า เราทำงานอย่างไม่รู้จักเหน็ดเหนื่อย แต่เราก็ได้ทำผิดพลาดเช่นกัน เราไม่ได้ใช้เวลามากพอในการวิเคราะห์กันภายในทีมว่าเราให้ความสำคัญสูงสุดกับเติบโตอย่างยั่งยืนหรือไม่
Zoom กลายเป็นชื่อเรียกติดหูในช่วงที่ผู้คนต้องทำงานอยู่ที่บ้าน เนื่องจากการระบาดของโควิด ทำให้ Zoom ได้รับความนิยมในฐานะซอฟต์แวร์ประชุมออนไลน์และประชุมทางไกล ที่ใช้กันอย่างแพร่หลายไปทั่วโลกในยุคหนึ่ง
แต่หลังจากที่โลกได้ปรับตัวมาใช้ชีวิตช่วงหลังการแพร่ระบาดของโควิด Zoom ก็จำเป็นต้องปรับตัวเข้าสู่ความไม่แน่นอนของเศรษฐกิจโลก รวมทั้งผลกระทบที่มีต่อลูกค้า
โดยพนักงานที่ถูกปลดออกจะได้รับเงินชดเชยพิเศษเป็นเงินเดือนจำนวน 16 สัปดาห์ และได้รับการประกันสุขภาพ
ก่อนหน้านี้ ราคาหุ้น Zoom พุ่งขึ้นอย่างมากในช่วงที่มีการใช้มาตรการล็อกดาวน์เพื่อสกัดการแพร่ระบาดของไวรัสโควิด-19 ซึ่งทำให้ประชาชนต้องทำงานจากที่บ้าน ขณะที่บริษัทมีมูลค่าตลาดสูงเป็นประวัติการณ์ถึง 1.75 แสนล้านดอลลาร์ในเดือนต.ค.2563
อย่างไรก็ดี นับตั้งแต่นั้นมา ราคาหุ้น Zoom ก็ได้ปรับตัวลง หลังจากสถานการณ์การแพร่ระบาดของโควิด-19 ดีขึ้นอย่างต่อเนื่อง
อ้างอิง:
 https://www.bangkokbiznews.com/business/business/1051960 
https://www.voathai.com/a/zoom-to-shed-about-1-300-jobs-as-pandemic-fueled-demand-slows/6952525.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA